కుంటాల మండలం

కుంటాల మండలం, తెలంగాణ రాష్ట్రం, నిర్మల్ జిల్లాలో ఇదే పేరుతో ఉన్న మండల కేంద్రం. కుంటాల, ఈ మండలానికి కేంద్రం. ఇది సమీప పట్టణమైన భైంసా నుండి 22 కి. మీ. దూరంలో ఉంది. 2016 లో  జరిగిన జిల్లాల పునర్వ్యవస్థీకరణకు ముందు ఈ మండలం ఆదిలాబాదు జిల్లా లో  ఉండేది.   ప్రస్తుతం ఈ మండలం కొత్తగా ఏర్పాటైన భైంసా రెవిన్యూ డివిజనులో భాగం.  పునర్వ్యవస్థీకరణకు ముందు ఇది నిర్మల్ డివిజనులో ఉండేది.ఈ మండలంలో  16  రెవెన్యూ గ్రామాలు ఉన్నాయి.

అదిలాబాదు నుండి నిర్మల్ జిల్లాకు మార్పు 

ఇంతకుముందు కుంటాల మండలం,అదిలాబాదు జిల్లా,నిర్మల్ రెవెన్యూ డివిజను పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు,మండలాల ఏర్పాటులో భాగంగా కుంటాల మండలాన్ని (1+15) పదహారు గ్రామాలుతో కొత్తగా ఏర్పడిన నిర్మల్ జిల్లా, భైంసా రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

గణాంక వివరాలు 
2011 భారత జనగణన గణాంకాల ప్రకారం జనాభా - మొత్తం 34,190 - పురుషులు 16,674 - స్త్రీలు 17,516. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 140 చ.కి.మీ. కాగా, జనాభా 23,388. జనాభాలో పురుషులు 11,454 కాగా, స్త్రీల సంఖ్య 11,934. మండలంలో 5,569 గృహాలున్నాయి.

మండలంలోని రెవెన్యూ గ్రామాలు 

 లింబ (బుజుర్గ్)
 మేదన్‌పూర్
 అంబాగావ్
 సూర్యాపూర్
 రాజాపూర్
 దౌనెల్లి
 రాయిపహాడ్
 అంబకంటి
 కుంటాల
 ఓల
 లింబ (ఖుర్ద్)
 విట్టాపూర్
 వెంకూర్
 పెంచికల్‌పహాడ్
 అంద్కూర్
 కల్లూర్

మూలాలు